stanford-oval/wikipedia huggingface dataset:
Osip Mandelštam
Kirjallinen ura

Mandelštam aloitti runoilijana vuonna 1910 ja oli lähellä akmeistien koulukuntaa. Muita sen huomattavia edustajia olivat Anna Ahmatova ja Nikolai Gumiljov. Hän julkaisi ensimmäiset runonsa Gumiljovin ja Sergei Gorodetskin toimittamassa Apollon-lehdessä. Hänestä tuli erittäin läheinen ystävä Ahmatovalle.
Mandelštam muutti vuonna 1918 Moskovaan ja työskenteli valistusasiain kansankomissariaatissa. Hänen kielteinen suhtautumisensa vallankumoukseen johti pidätykseen vuonna 1934, jonka varsinainen syy oli Stalinista kirjoitettu epigrammi eli satiirinen runo ja karkotukseen Tšerdyniin nykyiseen Permin aluepiiriin ja myöhemmin Voronežiin. Hän kirjoitti siellä runoja, joita hänen vaimonsa Nadežda Mandelštam (1899-1980) säilytti käsikirjoituksina. Hän myös opetteli runoja ulkoa voidakseen tilaisuuden tullen julkaista ne. Tällä tavoin säilyneitä runoja julkaistiin vuonna 1966 nimellä Voronežkije tetradi (Voronežin vihkot). Mandelštam pidätettiin toistamiseen vuonna 1938, ja hän kuoli ”Vtoraja retška” -siirtoleirissä lähellä Vladivostokia.
Ensimmäinen kokoelma Kamen (Kivi, 1913, laajennettu painos 1916) koostuu muodoltaan perinteisistä mutta kuvastoltaan omaperäisistä runoista. Pietarin kaupungilla ja sen klassisella arkkitehtuurilla on keskeinen sija Mandelštamin runoudessa. Nikolai Gumiljoville omistetussa Pietarilaissäkeissä (1913, suom. 1997) kuvataan Pietarin kaupunkia siten, että mukana ovat niin moderni kaupunkikulttuuri autoineen kuin Puškinin kuvaama Pietari.
Toinen runokokoelma Tristia ilmestyi vasta vuonna 1922. Siinä antiikin teemojen ja maailmankulttuurin ohella esiin tulevat oman ajan mullistukset. Mandelštamin muistelmateos Ajan kohina (Šum vremeni, 1925, suom. 1972) on venäläisen kirjallisuuden merkittävimpiä muistelmateoksia. Egyptiläinen postimerkki (Jegipetskaja marka, 1928) on kokeellinen proosakokoelma. Proosakokoelma Tšetvjortaja proza (Neljäs proosa, 1930) käsittelee neuvostoyhteiskunnan byrokraattisuuden absurdiutta ja kulttuurin brutaalisuutta. Teos julkaistiin Venäjällä vasta vuonna 1989. Hänen teoksensa on myös eräs venäläisen 1900-luvun korkeakirjallisuuden tunnetuimmista matkakertomuksista Putešestvije v Armeniju (Matka Armeniaan), joka syntyi vuonna 1930 tehdyn matkan innoittamana.
Häntä on kutsuttu vuosisatansa valovoimaisimmaksi venäläiseksi runoilijaksi.
Suomennoksia

Ajan kohina.  ((Šum vremeni, 1925.) Saksankielisestä laitoksesta suomentanut Aarno Peromies. (Egipetskaja marka, 1928.) Suomentanut Esa Adrian)  Helsingissä:  Otava, 1972.  ISBN 951-1-00022-5.
Kivitauluoodi. Runoja.  (Valikoinut ja suomentanut Marja-Leena Mikkola)  Helsinki:  Tammi, 1997.  ISBN 951-31-1000-1.
Runoja muun muassa Neuvostolyriikkaa 3-antologiassa; laaja luettelo suomennoksista Lahden runotietokannassa.
Baschmakoff, Natalia & Pesonen, Pekka & Rymin, Raija (toim.): Neuvostolyriikkaa 3.  Suomentanut Natalia Baschmakoff ym.. Helsinki:  Tammi, 1978.  ISBN 951-30-3973-0.
Kirjallisuutta

Hyvärinen, Jussi: ”Sana, palaa musiikkiin”. Musiikki Osip Mandelštamin runojen maailmankuvassa 1908–1925.  (Väitöskirja: Helsingin yliopisto)  Helsinki:  Osuuskunta Poesia, 2016.  ISBN 978-952-305-049-5.  Teoksen verkkoversio (PDF).
Mandelštam, Nadežda: Ihmisen toivo. Muistelmat.  ((Vospominaniâ, 1970.) Suomentanut Esa Adrian)  Helsingissä:  Otava, 1972.  ISBN 951-1-15034-0.
Runoteos Kivi vuonna 1913.
Osip Mandelštam vuonna 1934, ensimmäisen pidätyksen pidätysvalokuva.
NKVD:n pidätysvalokuva Mandelštamin toisesta pidätyksestä
Aiheesta muualla

Kuvia tai muita tiedostoja aiheesta Osip Mandelštam Wikimedia Commonsissa
Osip Mandelštam ja Suomi (Arkistoitu – Internet Archive). (venäjäksi)
Pälvilä

Pälvilä on sukunimi, joka on muun muassa seuraavilla suomalaisilla henkilöillä:
Anna-Liisa Pälvilä (s. 1968), jääkiekkoilija
Marja-Helena Pälvilä (s. 1970), jääkiekkoilija ja olympiamitalisti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Puutarhakoulu

Puutarhakoulu oli aiemmin Suomessa oppilaitos, jossa koulutettiin puutarhaviljelijöitä.
Toiminta

Puutarhakouluista vuonna 1930 annetun asetuksen mukaan puutarhakoulun tarkoituksena oli antaa puutarhaviljelijöiksi aikoville tietopuolista ja käytännöllistä opetusta.
Puutarhakoulut, jotka sijoitettiin ensisijaisesti valtion maille, olivat maataloushallituksen ja lähinnä koulun johtokunnan valvonnan alaisia. Puutarhakoulun johtokunnan muodostivat koulun johtaja, asianomaisen puutarhajärjestön taikka maanviljelysseuran valitsema jäsen sekä maataloushallituksen määräämä jäsen.
Toiminta > Opetus

Puutarhakoulun oppikausi kesti kaksi vuotta, jotka jakautuivat kahteen vuosikurssiin, joiden alkamisajan määräsi maataloushallitus. Varsinaisten vuosikurssien ohella voitiin puutarhakoulussa lisäksi järjestää puutarhahoidollisia erikoiskursseja.
Puutarhakoulussa annettiin tietopuolista opetusta yleisessä puutarhaopissa ja puutarhatalousopissa, vihannesviljelyksessä, hedelmänviljelyksessä, koristekasvinviljelyksessä, suunnitteluopissa, kasvinsuojeluopissa, rakennusopissa, piirustuksessa, luonnontieteiden alkeissa, laskennossa ja mittausopissa, kirjanpidossa, äidinkielessä sekä aine- ja asioimiskirjoituksessa, yhteiskunta-aineissa ja mehiläishoidossa. Käytännöllistä opetusta annettiin puutarha-ammatin tärkeimmillä erikoisaloilla, kuten vihannes-, hedelmän-, marjan-, koristekasvin-, taimiston- ja siemenviljelyksen, kasvihuone- ja lavanhoidossa sekä puutarhasuunnittelussa, sitomisessa, veistossa, ja sikäli kuin paikalliset olot sallivat, mehiläishoidossa.
Toiminta > Pääsyvaatimukset

Päästäkseen oppilaaksi puutarhakouluun hakijan tuli olla täyttänyt 18 vuotta sekä esittää todistukset siitä, että hän oli puhdasmaineinen, ettei häntä vaivannut tarttuva tauti ja että hänellä oli muutenkin hyvä terveys, että hän oli suorittanut ylemmän kansakoulun oppimäärän tai että hänellä oli siitä vastaavat tiedot, että hän oli ainakin kahden vuoden ajan työskennellyt puutarhaharjoittelupaikoiksi hyväksytyissä puutarhoissa, ja että hänellä oli holhoojan suostumus, jos hän oli vajaavaltainen.
Kouluun otettiin uusia oppilaita joko vuosittain tai joka toinen vuosi. Oppilas sai koulussa ollessaan vapaan asunnon, lämmön ja valon sekä lisäksi joko ruoan tai ruokarahan.
Profeetta Elian luostari

| Profeetta Elian luostari Μονή Προφήτη Ηλία |
| --- | --- |
 Profeetta Elian luostari.
Sijainti:  Thíra,  Kreikka
Koordinaatit:  36°22′05″N, 25°27′50″E
Kirkkokunta:  ortodoksinen kirkko
Perustettu:  1711
Asukkaita:  19
Lisää rakennusartikkeleitaArkkitehtuurin teemasivulla
Profeetta Elian luostari (kreik. Μονή Προφήτη Ηλία, Moní Profíti Ilía) on ortodoksinen luostari Thíran saarella Santorínilla Kreikassa. Se sijaitsee saaren kaakkoisosassa Profítis Ilías -vuorella 567 metrin korkeudessa. Sen lähin kylä on Pýrgos.
Luostari on perustettu vuonna 1711. Se on omistettu profeetta Elialle. Hallinnoltaan luostari on stauropegiaalinen. Luostari oli aiemmin vauras ja sillä oli muun muassa oma laiva kaupankäyntiä varten. 1800-luvulla luostari oli merkittävä paikallinen kulttuurikeskus ja siellä toimi vuosina 1806–1845 koulu, joka opetti kreikan kieltä ja kirjallisuutta. Vuonna 2011 luostarissa oli 19 asukasta.
Luostarissa on kaksi museota, kirkollinen museo ja kansanperinnemuseo. Museoiden kokoelmiin kuuluu muun muassa ikoneita ja muita uskonnollisia esineitä, kirjoja ja kansanperinneaineistoa. Luostarissa on useita pyhäinjäännöksiä. Siellä säilytetään myös muun muassa Konstantinopolin patriarkka Gregorios V:n mitraa.
Profeetta Elian luostari.
Aiheesta muualla

Μονή Προφήτη Ηλία. Luostarin verkkosivut. (kreikaksi)
Kuvia tai muita tiedostoja aiheesta Profeetta Elian luostari Wikimedia Commonsissa
Prokópis Pavlópoulos

| Prokópis Pavlópoulos> Προκόπης Παυλόπουλος |
| --- | --- |
 Prokópis Pavlópoulos vuonna 2016.
Kreikan presidentti
 13. maaliskuuta 2015 – 13. maaliskuuta 2020  
Pääministeri:  Aléxis Tsípras Vasilikí Thánou (vt.) Aléxis Tsípras Kyriákos Mitsotákis
Edeltäjä:  Károlos Papoúlias
Seuraaja:  Katerína Sakellaropoúlou
Kreikan sisäministeri
 10. maaliskuuta 2004 – 11. syyskuuta 2009  
Pääministeri:  Kóstas Karamanlís
Edeltäjä:  Níkos Alivizátos
Seuraaja:  Giánnis Ragkoúsis
Henkilötiedot
Syntynyt: 10. heinäkuuta 1950 (ikä 74) Kalamáta, Kreikka
Ammatti:  juristi, poliitikko
Puoliso:  Vlasía Pavlopoúlou o.s. Peltsemí
Tiedot
Puolue:  Uusi demokratia
Koulutus:  oikeustieteen tohtori
Tutkinnot:  Ateenan yliopisto Université Paris-Panthéon-Assas
Uskonto:  ortodoksi
 Nimikirjoitus
Aiheesta muualla
www.ppavlopoulos.gr
Prokópios ”Prokópis” Pavlópoulos (kreik. Προκόπιος ”Προκόπης” Παυλόπουλος, s. 10. heinäkuuta 1950 Kalamáta, Kreikka) on kreikkalainen juristi ja poliitikko, joka toimi Kreikan presidenttinä 13. maaliskuuta 2015 – 13. maaliskuuta 2020. Hän on toiminut aiemmin myös Kreikan sisäministerinä.
Elämä ja ura

Pavlópoulos syntyi Kalamátassa Peloponnesoksella vuonna 1950. Hän aloitti opinnot Ateenan yliopiston oikeustieteellisessä tiedekunnassa vuonna 1968, josta hän valmistui vuonna 1973. Pavlópoulos suoritti jatko-opintonsa Université Paris-Panthéon-Assas'ssa Pariisissa, ja valmistui vuonna 1974. Hän väitteli tohtoriksi vuonna 1977. Pavlópoulos opetti Ateenan yliopistossa lakia vuodesta 1982. Hän toimi yliopiston apulaisprofessorina vuodesta 1982 ja professorina vuodesta 1989. Hän toimi myös vierailevana professorina Pariisissa vuodesta 1986.
Pavlópoulos toimi presidentti Michaíl Stasinópouloksen sihteerinä vuosina 1974–1975 sekä presidentin hallinnon toimissa, muun muassa lainopillisen toimiston johtajana, vuosina 1989–1995. Tämän jälkeen hän toimi Uusi demokratia -puolueen puheenjohtajana vuosina 1995–1996. Pavlópoulos valittiin Kreikan parlamenttiin vuonna 1996, ja hän toimi parlamentaarikkona vuoteen 2014 saakka. Kreikan sisäministerinä Pavlópoulos toimi Kóstas Karamanlísin hallituksessa vuosina 2004–2009.
Parlamentti valitsi Pavlópouloksen Kreikan presidentiksi presidentinvaalissa 18. helmikuuta 2015. Hän sai tuolloin 233 ääntä 300:sta. Pavlópoulos astui virkaan 13. maaliskuuta.
Teokset

La directive en droit administrative (Pariisi, 1978)
The Law and Practice Relating to Pollution Control in Greece (yhdessä Grigórios Timagénisin kanssa) (1982)
The constitutional guarantee of the writ of annulment: A contemporary viewpoint of the rule of law (1982)
Courses in administrative science (1983)
The civil liability of the State vol. I (1986)
The civil liability of the State vol. II (1989)
Guarantees of the right to judicial protection in European community law (1993)
The public works contract (1997)
Articles, 1987–2003 (2003)
Constitutional Reform - looked at from the parliamentary experience (2010)
The Twilight of Political Leaderships: Cause or effect of the economic crisis? (2011)
Public Law at the time of economic crisis vol. I (2. painos 2014)
Public Law (yhdessä Apóstolos Gérontasin, Sotíris Lýtrasin, Glykería Sioútin ja Spyrídon Flogaḯtisin kanssa) (3. painos 2015)
Aiheesta muualla

Kuvia tai muita tiedostoja aiheesta Prokópis Pavlópoulos Wikimedia Commonsissa
Kreikan kolmannen tasavallan (1974–) presidentit
Michaíl Stasinópoulos (1974–1975)
Konstantínos Tsátsos (1975–1980)
Konstantínos Karamanlís (1980–1985)
Ioánnis Alevrás (1985)
Chrístos Sartzetákis (1985–1990)
Konstantínos Karamanlís (1990–1995)
Konstantínos Stefanópoulos (1995–2005)
Károlos Papoúlias (2005–2015)
Prokópis Pavlópoulos (2015–2020)
Katerína Sakellaropoúlou (2020–)
Profeetta Elian kirkko (Thessaloniki)

| Profeetta Elian kirkko Ναός Προφήτη Ηλία |
| --- | --- |
 Profeetta Elian kirkko.
Sijainti:  Thessaloniki, Kreikka
Koordinaatit:  40°38′27″N, 22°56′55″E
Kirkkokunta:  Kreikan ortodoksinen kirkko
Hiippakunta:  Thessalonikin hiippakunta
Rakentamisvuosi:  1300-luku
Tyylisuunta:  bysanttilainen
 Osa Unescon maailmanperintökohdetta Thessalonikin varhaiskristilliset ja bysanttilaiset muistomerkit 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Profeetta Elian kirkko (kreik. Ναός Προφήτη Ηλία, Naós Profíti Ilía) on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.
Kirkko on rakennettu 1300-luvun jälkimmäisellä puoliskolla varhaisempien bysanttilaisen ajan rakennusten paikalle niiden tuhouduttua vuonna 1342. Se on kunnostettu vuosina 1956–1961. Kirkko sijaitsee kukkulalla Thessalonikin Áno Pólissa (Yläkaupunki). Ristinmuotoinen, kupolilla varustettu kirkko on rakennettu athosvuoren kirkkojen tyyliin ja sen koristelussa on muun muassa serbialaisen koulukunnan ikonografian vaikutteita.
Aiheesta muualla

Kuvia tai muita tiedostoja aiheesta Profeetta Elian kirkko Wikimedia Commonsissa
Pieni-Varpanen (Kouvola)

| Pieni-Varpanen |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola, Mäntyharju
Koordinaatit:  61°16′09″N, 26°52′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Siikaseen 
Järvinumero:  14.984.1.070
Mittaustietoja
Pinnankorkeus:  112,6 m  
Pituus:  2,4 km  
Leveys:  1,7 km  
Rantaviiva:  15,4415 km  
Pinta-ala:  1,21809 km²   
Tilavuus:  0,0053112 km³ 
Keskisyvyys:  4,36 m  
Suurin syvyys:  20,71 m  
Saaria:  7 
 fiPieni-Varpanen 
Pieni-Varpanen tai Pieni Varpusenjärvi on Kymenlaaksossa Kouvolassa ja Mäntyharjulla Nuolniemin lähellä sijaitseva järvi.
Maantietoa

Järvi on 2,4 kilometriä pitkä, 1,7 kilometriä leveä, ja sen pinta-ala on 122 hehtaaria eli 1,2 neliökilometriä. Sillä on 7 saarta, joiden yhteispinta-ala on 5,45 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 5,31 miljoonaa kuutiometriä eli 0,00531 kuutiokilometriä. Sen keskisyvyys on 4,4 metriä ja suurin syvyys on 20,7 metriä. Sen rantaviivan pituus on 15,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Järven vedenpinnan korkeus on 112,6 metriä mpy.
Puhdistaja

| Puhdistaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikalat Labridae
Suku::  Labroides
Laji::  dimidiatus
Kaksiosainen nimi
 Labroides dimidiatus  (Valenciennes, 1839) 
Katso myös
   Puhdistaja Wikispeciesissä   Puhdistaja Commonsissa 
Infobox OKNimi-testi OKIUCN-testi OK: 
Puhdistaja (Labroides dimidiatus) on koralliuriutoilla elävä pieni, pitkulainen huulikalojen heimon kala.
Ulkonäkö ja koko

Puhdistaja kasvaa noin 14 cm pitkäksi. Sen kyljessä on musta, pyrstöä kohti levenevä raita. Yläosa ja evät ovat sinisävyiset, vatsapuoli kellertävä.
Levinneisyys ja elintavat

Puhdistajia tavataan Indopasifiselta merialueelta. Ne elävät koralliriutoilla ja matalissa laguuneissa. Ne nyppivät ulkoloisia ja kuollutta ihoa muista kaloista ja pysyttelevät tietyillä paikoilla, joihin isot kalat osaavat palata puhdistettaviksi.
Puhdistajan havaittiin 2010-luvun lopulla voivan tunnistaa itsensä peilikuvastaan.
Puhdistaja puhdistamassa punaista sirppisuurisilmää (Priacanthus hamrur)
Qaračai

Qaračai (Къарачай) on Venäjällä Karatšai-Tšerkessian pääkaupungissa Tšerkesskissä ilmestyvä karatšai-balkaarinkielinen sanomalehti.
Lehti on perustettu vuonna 1924. Aluksi se ilmestyi nimellä Taulu džašau (”Vuoriston elämä”), vuodesta 1929 nimellä Taulu džarlyla (”Vuoriston köyhälistö”) ja vuodesta 1932 nimellä Qyzyl Qaračai (”Punainen Karatšai”). Lehteä painettiin ensin arabialaisella ja vuodesta 1929 latinalaisella kirjaimistolla. Myöhemmin siirryttiin kyrillisiin aakkosiin. Lehti lakkautettiin vuonna 1943, jolloin karatšait karkotettiin kotiseudultaan Keski-Aasiaan. Uudelleen se perustettiin vuonna 1957. Vuosina 1965–1991 nimenä oli Leninni barağy (”Leninin lippu”).
Nykyään Qaračai ilmestyy kahdesti viikossa nelisivuisena ja A2-kokoisena. Joulukuussa 2010 sen painos oli 7 657 kappaletta. Lehden aiheita ovat Karatšai-Tšerkessian tapahtumat ja yhteiskuntaelämä, karatšaiden historia ja kulttuuri sekä sukukansojen ja naapuritasavaltojen uutiset. Julkaisijoina toimivat tasavallan hallitus ja kansalliskokous. Päätoimittaja on Husei Kakušev.
Aiheesta muualla

Qaračai-lehden sivusto
Puhdistuksen yö: Anarkia

| Puhdistuksen yö: Anarkia> The Purge: Anarchy |
| --- | --- |

Ohjaaja:  James DeMonaco
Käsikirjoittaja:  James DeMonaco
Tuottaja:  Michael Bay Jason Blum Bradley Fuller Andrew Form
Säveltäjä:  Nathan Whitehead
Kuvaaja:  Jacques Jouffret
Leikkaaja:  Todd E. Miller
Pääosat:  Frank Grillo Carmen Ejogo Zach Gilford Kiele Sanchez Michael K. Williams
Valmistustiedot
Valmistusmaa:  Yhdysvallat
Tuotantoyhtiö:  Platinum Dunes Blumhouse Productions Why Not Productions
Levittäjä:  Universal Pictures
Ensi-ilta:  18. heinäkuuta 2014
Kesto:  103 minuuttia
Alkuperäiskieli:  englanti
Budjetti:  9–11 miljoonaa dollaria
Tuotto:  111,9 miljoonaa dollaria
Edeltäjä:  Puhdistuksen yö
Seuraaja:  Puhdistuksen yö: Vaalivuosi
Aiheesta muualla
IMDb 
Elonet
AllMovie
Infobox OKNimi-testi OK: 
Puhdistuksen yö: Anarkia (engl. The Purge: Anarchy) on James DeMonacon ohjaama ja käsikirjoittama Puhdistuksen yö -elokuvasarjan toinen osa. Elokuvassa näyttelevät Frank Grillo, Carmen Ejogo, Zach Gilford, Kiele Sanchez ja Michael K. Williams. Ensi-iltansa elokuva sai vuonna 2014. Elokuva keskittyy siihen, mitä tapahtuu Puhdistuksen yönä Los Angelesin suuralueella.
Näyttelijät

| 0 | 1 | 2 |
| --- | --- | --- |
|  Frank Grillo   | … |   Leo Barnes (Sergeant)   |
|  Carmen Ejogo   | … |   Eva Sanchez   |
|  Zach Gilford   | … |   Shane   |
|  Kiele Sanchez   | … |   Liz   |
|  Zoë Soul   | … |   Cali Sanchez   |
|  Michael K. Williams   | … |   Carmelo Johns   |
|  Justina Machado   | … |   Tanya   |
|  John Beasley   | … |   Papa Rico Sanchez   |
|  Jack Conley   | … |   Big Daddy   |
|  Noel Gugliemi   | … |   Diego   |
Aiheesta muualla

Puhdistuksen yö: Anarkia Internet Movie Databasessa (englanniksi)
Pähkinänsärkijä (täsmennyssivu)

Pähkinänsärkijä voi tarkoittaa seuraavia:
pähkinänsärkijä, pähkinöiden särkemiseen tarkoitettu esine
Pähkinänsärkijä ja hiirikuningas eli Pähkinänsärkijä (Nussknacker und Mausekönig), E. T. A. Hoffmannin kirjoittama satu vuodelta 1816
Pähkinänsärkijä (Щелкунчик, Štšelkuntšik), Pjotr Tšaikovskin säveltämä baletti vuodelta 1892
Pähkinänsärkijä (Štšelkuntšik), neuvostoliittolainen animaatioelokuva vuodelta 1973
Pähkinänsärkijä (The Nutcracker), yhdysvaltalainen musikaalielokuva vuodelta 1993
Pähkinänsärkijä (The Nutcracker), brittiläinen seikkailuelokuva vuodelta 2009
Pähkinänsärkijä, Yleisradion radion musiikkitietokilpailu.
Muuta

Pähkinänsärkijä ja hiirten kuningas (The Nutcracker Prince), kanadalainen animaatioelokuva vuodelta 1990
Pähkinänsärkijä ja neljä valtakuntaa (The Nutcracker and the Four Realms), yhdysvaltalainen musikaalielokuva vuodelta 2018
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pähkinänsärkijä”, voi hakea sivunnimihaulla, laajalla sivunnimihaulla tai tekstihaulla.
Rannelukko

Rannelukko on nivellukko, joka vaikuttaa pääasiassa ranneniveleen. Rannelukko saadaan aikaan tyypillisesti ottamalla kiinni vastustajan kädestä ja taivuttamalla ja/tai vääntämällä sitä. Rannelukot ovat yleisiä aikidon, hapkidon ja jujutsun kaltaisissa kamppailulajeissa, joissa niitä opetetaan itsepuolustustekniikoina. Rannelukkoja voivat käyttää hyväksyttyinä voimankäytön menetelminä myös poliisit ja muut turvallisuusalan toimijat.
Rannelukko tehdään yleensä niin, että otetaan yksin, tai kaksin käsin kiinni vastustajan kämmenestä kiinni kämmenselkä itseään päin ja käännetään sitä poispäin kehosta.
Providence Island

Providence Island
Providence Island on kuvassa keskellä, Monrovian kaupunkia on alhaalla ja vasemmalla. Joen ja saaren yli nykyisin kulkevaa Gabriel Tuckerin siltaa ei kuvassa vielä näy. Kuva vuodelta 1975.
| --- | --- |
Sijainti:  Montserrado  Liberia
Vesialue:  Mesurado River (d) (käännä suomeksi) 
Pinta-ala:  0,045 km²
| --- | --- |
Luokitus:  Maailmanperinnön aieluettelon kohde (30. maaliskuuta 2017) 
muokkaa - muokkaa wikitekstiä - muokkaa Wikidataa
Providence Island (aiemmin nimellä Dozoa) on saari Liberiassa Mesuradojoessa. Joen eteläpuolella sijaitsee Liberian pääkaupunki Monrovia[lähde? ].
Providence Island sijaitsee runsaan puolen kilometrin päässä joen Atlanttiin laskevalta suulta. Saari on ylhäältä päin katsottuna kitaranmuotoinen, ja sen maapinta-ala on 4,54 hehtaaria. Saari on pääasiassa rakennettua ympäristöä, mutta sen kaakkoispäässä on vielä pieniä mangrovealueita.
Providence Island on kulttuurihistoriallisesti merkittävä, sillä se oli Amerikasta vapautettujen orjien ensimmäinen saapumispaikka. Aiemmin paikka oli toiminut orjien myyntipaikkana. Vapautetut orjat saapuivat Providence Islandille 1. tammikuuta 1822, ja paikalla on muistomerkkinä betoninen pylväs ja tasanne. Sen lisäksi saarella on myös metallinen rauhan puu, jonka tarkoituksena on muistuttaa sisällissotien jälkeen saavutetusta rauhasta.
Aiheesta muualla

Kuvia tai muita tiedostoja aiheesta Providence Island Wikimedia Commonsissa
Ponsikaskaat

| Ponsikaskaat |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arhtropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kaskaat Auchenorrhyncha
Osalahko::  Ponsikaskaat Cicadomorpha  Martynov, 1926
Katso myös
   Ponsikaskaat Wikispeciesissä   Ponsikaskaat Commonsissa 
Infobox OKNimi-testi OK: 
Ponsikaskaat (Cicadomorpha) on kaskaiden alalahkoon kuuluva osalahko. Siihen kuuluvia lajeja oli olemassa jo noin 280 miljoonaa vuotta sitten permikaudella. Osalahko on nivelkärsäisten lahkon moninaisin ja siihen kuuluvat lajit ovat eniten erikoistuneet sopeutumaan erilaisiin elinympäristöihin. Niitä tavataan tundralta tropiikin sademetsiin ja niitä esiintyy monenlaisissa elinympäristöissä maan alaisista paikoista puiden oksistoon.
Luokitus

Yläheimo Cicadoidea
Heimo Laulukaskaat Cicadidae
Heimo Sylkikaskaat Aphrophoridae
Heimo Cercopidae
Heimo Clastropteridae
Heimo Epicygidae
Heimo Machaerotidae
Yläheimo Cercopoidea
Heimo Aetalionidae
Heimo Kääpiökaskaat Cicadellidae
Heimo Melizoridae
Heimo Sarvikaskaat Membracidae
Heimo Myerslopiidae
Aiheesta muualla

Laji.fi: Cicadomorpha
ITIS: Cicadomorpha (englanniksi)
UniProt: Taxonomy - Cicadomorpha (englanniksi)
http://www.ncbi.nlm.nih.gov/pubmed/11161763 (englanniksi)
Provincial reconstruction team

Camp Marmal - yksi jälleenrakennusosastojen käyttämistä tukikohdista
Provincial reconstruction team on Afganistanissa toimivaan ISAF-operaatioon liittyvä maakunnallinen koordinaatioelin, jonka tehtävänä on aluehallinnon rinnalla vastata maakunnallisesta kehityksestä. Provincial reconstruction teamia johtaa aina jonkin operaatioon osallistuvan maan alueellinen sotilasjohto.
Aiheesta muualla

Kuvia tai muita tiedostoja aiheesta Provincial reconstruction team Wikimedia Commonsissa
Päättymätön tarina (televisiosarja)

Päättymätön tarina (alkuperäiseltä nimeltään The Neverending Story: The Animated Adventures of Bastian Balthazar Bux) on CineVox Entertainmentin ja HIT Entertainmentin tuottama ja Ellipsen ja Nelvanan animoima 26-osainen piirrossarja, joka esitettiin alun perin vuosina 1995–1996. Sarja perustuu löyhästi Michael Enden kirjaan Tarina vailla loppua. Sarja on esitetty Suomessa MTV3-kanavalla 1990-luvun lopussa ja 2000-luvun alussa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Neverending Story (TV series)